MINISITA omubeezi ow’ebyenjigiriza ebisookerwako Rose Mary Nansubuga Sseninde akubirizza amasomero okuyigiriza abayizi ebyemikono ne yennyamidde olw’abamu obutafaayo ku nsonga eno oba okuyamba abayizi okwenyigira mu mizannyo egy’enjawulo okusobola okutumbula ebitone byabwe.
Yabadde ku ssomero lya Makindye Junior Academy ng’aggulawo mu butongole ekifo abayizi we basomera emigaati, keeki, amandaazi, kabalagala n’ebirala ku Lwomukaaga. Yeebazizza abakulira essomero lino okutandikawo enkola eno.
Dayirekita w’essomero lino, Rachel Makumbi yagambye nti olw’ebbula ly’emirimu eririwo, baasalawo okusomesa abayizi baabwe ebintu bino ebiyinza okubayamba mu maaso.
lug_Latn lug_Latn lug_Latn